पाएं अपने शहर की ताज़ा ख़बरें और फ्री ई-पेपरडाउनलोड करें
मध्यप्रदेश में कोरोना मरीजों से लूटमार की खबरें सामने आने के बाद सरकार की नींद खुली है। खुले में कालाबाजारी और मजबूरी का फायदा उठाने वाले अस्पतालाें और मेडिकल संचालकों पर कार्रवाई की जाएगी। यह बात गृह मंत्री नरोत्तम मिश्रा ने बुधवार को पत्रकारों से चर्चा के दौरान कही।
उन्होंने कहा, मैं पहले ही कह चुका हूं कि इलाज के नाम पर लूटमारी नहीं करने दी जाएगी। हमने पहले भी कहा था और अब भी कह रहे हैं। भोपाल में अस्पतालों के खिलाफ कार्रवाई की गई है। अगर प्रदेश में कहीं भी मरीजों से इस तरह की लूटमारी की जाती है, तो वे पास के पुलिस स्टेशन में शिकायत करें।
‘लालची’ अस्पतालों पर पहली बार कार्रवाई:40% ज्यादा बिल वसूल रहे थे 4 अस्पताल, दो के रजिस्ट्रेशन रद्द होंगे
संबंधित के खिलाफ तत्काल कार्रवाई की जाएगी। सभी अस्पतालों को अपने यहां इलाज की रेट लिस्ट लगाना होगा। उसी के अनुसार फीस ली जाएगी। उससे अधिक कोई नहीं ले सकता। इसी तरह, मेडिकल संचालक अगर तय दर से अधिक कीमत पर दवाई और मेडिकल उपकरण बेचते मिले, तो उनके खिलाफ भी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn